Съгласно разпоредбите на член 248, параграфи 1 и 4 от Договора за ЕО и членове 129 и 143 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности, последно изменен с Регламент (ЕО) № 1525/2007 на Съвета от 17 декември 2007 г., и членове 139 и 156 от Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие,

Сметната палата на Европейските общности, на заседанието си от 24 септември 2009 г., прие своите

ГОДИШНИ ДОКЛАДИ

за финансовата 2008 година.

Докладите, придружени от отговорите на институциите по констатациите и оценките на Палатата, бяха предоставени на органите за освобождаване от отговорност във връзка с изпълнението на бюджета и на другите институции.

Членовете на Сметната палата са:

Vítor Manuel da SILVA CALDEIRA (председател), Hubert WEBER, Maarten B. ENGWIRDA, Máire GEOGHEGAN-QUINN, David BOSTOCK, Morten Louis LEVYSOHN, Ioannis SARMAS, Július MOLNÁR, Vojko Anton ANTONČIČ, Gejza HALÁSZ, Jacek UCZKIEWICZ, Josef BONNICI, Irena PETRUŠKEVIČIENĖ, Igors LUDBORŽS, Jan KINŠT, Kersti KALJULAID, Kikis KAZAMIAS, Massimo VARI, Juan RAMALLO MASSANET, Olavi ALA-NISSILÄ, Lars HEIKENSTEN, Karel PINXTEN, Ovidiu ISPIR, Надежда САНДОЛОВА, Michel CRETIN, Harald NOACK, Henri GRETHEN.

ГОДИШЕН ДОКЛАД ОТНОСНО ИЗПЪЛНЕНИЕТО НА БЮДЖЕТА

2009/C 269/01

СЪДЪРЖАНИЕ

Общо въведение

(12) Национална одитна служба на Обединеното кралство: HM Revenue and Customs: The Control and Facilitation of Imports, 7 ноември 2008 г. (http://www.nao.org.uk/publications/0708/hmrc_import_control.aspx).

При ЕЗФРСР Палатата отбеляза слабости в съставянето на извадки от бенефициенти за проверка на място, базирано на недостатъчен или неактуален анализ на риска (CZ, IT, ES, PT). Освен това съсредоточаването на проверките в ограничен период от време, наблюдавано в някои държави-членки (IT, PT), води до невъзможността да се провери спазването на специфични ангажименти, които трябва да бъдат изпълнени през други периоди на селскостопанската година.

При одита бяха констатирани и слабости, включващи неподходящи подкрепящи документи (HU, PT), неточно или недостатъчно документирани административни проверки (PT, IT, IE), погрешно нанесени данни и грешки в изчисленията (IT, PT).

ГЛАВА 10

Икономически и финансови въпроси

СЪДЪРЖАНИЕ

Общ преглед

Специфична оценка в контекста на декларацията за достоверност

Въведение

Обхват на одита

Основен риск по отношение на редовността на операциите

Редовност на операциите

Ефективност на системите

Предварителни документни проверки на исканията за плащане

Одиторска заверка на декларациите за разходи по проекти

Последващи проверки

Заключения и препоръки

Заключения

Препоръки

Резултати от одита на Гаранционния фонд за външни дейности

Резултати от одита на ЕОВС в ликвидация

Проследяване на предишни констатации и оценки

КОНСТАТАЦИИ И ОЦЕНКИ НА ПАЛАТАТА ОТГОВОРИ НА КОМИСИЯТА ОБЩ ПРЕГЛЕД 10.1. Глава 10 се състои от четири части. Първата част съдържа специфична оценка на групата политики „Икономически и финансови въпроси“ в контекста на декларацията за достоверност (вж. точки 10.2—10.31). След нея са представени резултатите от периодичните одити на Гаранционния фонд за външни дейности (вж. точки 10.32—10.36) и на Европейската общност за въглища и стомана в процес на ликвидация (вж. точки 10.37—10.41). Главата завършва с проследяване на констатациите и оценките от предишни години. СПЕЦИФИЧНА ОЦЕНКА В КОНТЕКСТА НА ДЕКЛАРАЦИЯТА ЗА ДОСТОВЕРНОСТ Въведение 10.2. Настоящата част съдържа специфична оценка на Палатата относно групата политики, засягащи икономическите и финансови въпроси, която включва следните области: 01 — Икономически и финансови въпроси, 02 — Предприятия, 03 — Конкуренция, 12 — Вътрешен пазар, и 20 — Търговия. В таблица 10.1 е представена по-подробна информация за обхванатите дейности, изразходваните средства през годината и приложения принцип на управление. Таблица 10.1 — Бюджетни кредити за плащания и за поети задължения за финансовата 2008 г. (млн. евро) Дял от бюджета Област на политика Описание Плащания за 2008 г. Управление на бюджета 1 Икономически и финансови въпроси Административни разходи (20) 59 Централизирано пряко Икономически и паричен съюз 13 Централизирано пряко Международни икономически и финансови въпроси 42 Централизирано пряко Финансови операции и инструменти 172 Централизирано непряко/съвместно 286 2 Предприятия Административни разходи (20) 110 Централизирано пряко Конкурентоспособност, индустриална политика, иновации и предприемачество 94 Централизирано пряко Вътрешен пазар за стоки и отраслови политики 142 Централизирано пряко Сътрудничество — космическо пространство и сигурност 131 Централизирано пряко 477 3 Конкуренция Административни разходи (20) 79 Централизирано пряко Картели, антитръст и либерализация 8 Централизирано пряко 87 12 Вътрешен пазар Административни разходи (20) 52 Централизирано пряко Политическа стратегия и координиране на Генерална дирекция „Вътрешен пазар“ 6 Централизирано пряко Вътрешен пазар на услуги 0 Централизирано пряко 58 20 Търговия Административни разходи (20) 63 Централизирано пряко Търговска политика 13 76 Общо 984 Общо административни разходи 363 Общо разходи за дейността 621 Общо плащания за годината 984 Общо поети задължения за годината 1 131 10.3. Основните програми в тази група политики, които представляват почти 80 % (или 493 милиона евро) от всички разходи за дейността в тази област, се финансират от бюджетните кредити за областите на политика 01 — Икономически и финансови въпроси, и 02 — Предприятия. Тези програми са представени в таблица 10.2 . Таблица 10.2 — Основни програми на групата политики „Икономически и финансови въпроси“ Дял от бюджета Програми Плащания за 2008 г. (млн. евро) Процент от общите разходи за дейността 01 Финансови инструменти на Рамковата програма за конкурентоспособност и иновации (CIP) и Многогодишната програма за предприятия и предприемачество (MAP) 139 22 % 01 Макроикономическа помощ 41 7 % 02 Финансиране на агенции на ЕС (21) 111 18 % 02 Седма рамкова програма за научни изследвания и технологично развитие (7РП) 77 12 % 02 Рамкова програма за конкурентоспособност и иновации — програма за предприемачество и иновации 76 12 % 02 Шеста рамкова програма за изследвания и технологично развитие (6РП) 49 8 % Общо 493 79 % 10.4. Програмите CIP и MAP, финансирани от областта на политика 01 — Икономически и финансови въпроси, имат за цел да улеснят достъпа на малките и средните предприятия (МСП) до капитал, рисков капитал и кредити посредством използването на финансови инструменти на Общността, управлявани от името на Комисията от Европейския инвестиционен фонд (ЕИФ) (1). Макроикономическата помощ е финансов инструмент за подкрепа на платежния баланс на трети страни. Тя се осигурява под формата на средносрочни/дългосрочни заеми и/или безвъзмездни средства. Помощта се предоставя, при условие че са спазени изискванията на политиката. 10.5. Програмата за предприемачество и иновации, която се финансира от област на политика 02 — Предприятия, има за цел стимулиране на конкурентоспособността на предприятията, и по-специално на МСП, така че да се насърчат иновациите, включително екоиновациите, както и подпомагане на предприемачеството и административните реформи. 10.6. Целта на дейностите по Седма рамкова програма на Общността (2007—2013 г.) е оказване на подкрепа за Европейската космическа програма и разработване на технологии и знания за защита на населението от заплахи като например тероризъм, както и от отражението и последствията от инциденти като природни бедствия или промишлени аварии. Освен подкрепата за европейските космически проекти Шеста рамкова програма на Общността (2002—2006 г.) финансира също така специфични дейности за насърчаване на технологични иновации, прилагане на резултатите от научните изследвания и създаване на технологични предприятия в Общността и всички нейни региони. Обхват на одита 10.7. Специфичната оценка се основава на: а) директна съществена проверка на представителна статистическа извадка от 80 плащания, извършени от Комисията през 2008 г.; б) оценка на ефективността на следните системи за управление и контрол: — предварителни документни проверки на извършени от Комисията плащания на безвъзмездни средства и плащания по договори за възлагане на обществени поръчки, основно посредством проверка на извадка от 120 платежни операции; — одиторска заверка на декларации за разходи по проекти, извършена от независими одитори; — последващи проверки в контекста на общата одитна стратегия на 6РП. 10.8. Проверените плащания се отнасят до предоставяне на безвъзмездни средства на крайни бенефициенти (2), трансфери към доверителни сметки (3)в рамките на програмите MAP и CIP, увеличаване на капитала на ЕИФ, прехвърляния към двете агенции на ЕС и плащания, свързани с възлагането на поръчки или с договори за предоставяне на услуги. 10.9. Одитът беше извършен на ниво краен бенефициент за 10 от общо 80 плащания. Останалите операции бяха одитирани на ниво Комисия, включително плащанията към доверителните сметки в рамките на програмите MAP и CIP и към двете агенции на ЕС. 10.10. Извадката от плащания, посочени в точка 10.7, буква а), включваше също така плащане към Организацията за икономическо сътрудничество и развитие (ОИСР) в рамките на споразумение за отпускане на безвъзмездни средства (4). Беше сключено споразумение между ОИСР и Комисията, действаща от името на Европейските общности, с оглед уреждане на въпросите от административен характер във връзка с изпълняваните от ОИСР проекти на Общността. ОИСР тълкува това споразумение по начин, който ограничава одитните правомощия на Палатата. В този специфичен случай одитът беше проведен от вътрешния одитор на ОИСР. Палатата оцени резултатите от този одит, като разгледа работните досиета от одита и цялата налична съпътстваща документация. 10.10. Мнението на Комисията е, че клаузата за т.нар. „максимални усилия“, включена в придружаващата бележка към тълкувателното писмо от 17 ноември 1994 г., не ограничава правомощията на Палатата да извършва проверки, както е посочено в Договора. Комисията ще се свърже с ОИСР, за да не бъде допуснато ограничаване на правомощията на Палатата да провежда одит. Основен риск по отношение на редовността на операциите 10.11. По-голямата част от безвъзмездните средства, които са отпуснати по тази група политики, са изплатени въз основа на декларации за възстановяване на разходи, представени от бенефициентите. Основният риск за законосъобразността и редовността е да бъдат декларирани завишени допустими разходи и тази практика да не бъде установена от системите за управление и контрол на Комисията. Предвид значителния брой декларации за разходи Комисията не е в състояние да провери всяка от тях на място на ниво бенефициент. Ето защо Палатата оценява като високо нивото на риск по отношение на редовността на плащанията, направени въз основа на декларации за разходи. 10.11. Рискът бенефициентите да декларират по-високи разходи произтича в голяма степен от присъщата сложност на механизмите за финансиране, предвидени в приложимата регулаторна рамка, които се основават на възстановяване на действителните разходи. Тази сложност ограничава и обхвата на документните проверки, които могат да бъдат извършвани преди възстановяването на разходи. В по-голямата си част грешките се дължат на погрешно декларирани разходи за персонал и режийни разходи. Комисията не е в състояние да установи тези грешки преди извършването на плащанията и за тази цел е въвела стратегия за контрол и е разработила последващите одити. Предприетите корективни действия са насочени към снижаване на процента на грешки. По РП7 са предприети допълнителни корективни действия, по-специално по отношение на одитните заверки. На Комисията се възстановява всяка сума, надплатена на одитираните бенефициенти. Редовност на операциите 10.12. Резултатите от проверката на операциите са обобщени в приложение 10.1. Палатата констатира, че 14 % от плащанията (11 от общо 80) са засегнати от 13 грешки. 46 % от тях (6 от общо 13) се отнасят до допустимостта на декларираните разходи. Палатата установи, че най-вероятният процент грешки е малко над 2 %. По-голямата част от тези грешки са направени по проекти, финансирани от Шестата рамкова програма за изследвания и технологично развитие (6РП). Тези резултати потвърждават посочената в точка 10.11 оценка на риска и са подкрепени от констатациите от последващите проверки на Комисията (5), заключението на Палатата в глава 10 от годишния доклад за 2007 г. и от представените в глава 7 одитни резултати на Палатата. 10.12. Комисията не е съгласна с количествената оценка на Палатата в два случая, при които работата е извършена, резултатите са приети и разходите са направени, което е основание за частично възстановяване на разходи. Въз основа на своето тълкуване на договорните споразумения в тези два случая обаче Палатата е счела по-голямата част от декларираните разходи за недопустими. Ако се вземе предвид оценката на Комисията за процента на грешка при тези два случая, процентът на грешка като цяло за тази област на политиката би паднал под 2 %. 10.13. Както е посочено в част 1.3 на приложение 10.1 , най-вероятният процент грешки за тази група политики се дължи най-вече на грешките, констатирани в плащанията по 6РП. Повечето грешки засягат възстановяването от страна на Комисията на завишени допустими разходи, заявени от бенефициентите в декларациите им за разходи. Констатираните грешки се дължат на: 10.13. Оценката на Палатата се основава на одита на 80 операции, в които при плащания по РП6 са наблюдавани само пет количествено измерими грешки. Освен това РП6 съставлява само 8 % от плащанията (вж. таблица 10.2 Основни програми на групата от политики „Икономически и финансови въпроси“). Всички констатации по отношение на РП6 са подобни на тези в глава 7. Комисията предприема необходимите действия за възстановяване на финансирането, свързано с недопустими разходи. — неподходящи или липсващи оправдателни документи за обосноваване на заявените разходи (напр. липса на фактура); — Комисията е съгласна, че необходимите доказателствени материали не винаги са били налице. Тя счита обаче, че финансовото въздействие от грешките е по-ниско отколкото това, възприето от Палатата. Въпреки че някои разходи не са били напълно подкрепени с официални документи, работата е била извършена и е било налице доказателство за плащане. — използване на стойности от бюджета или на средни стойности, което противоречи на договорните изисквания да се отчитат реално извършени разходи; — Комисията е съгласна с тази констатация, която е свързана със специфичния риск, посочен от Палатата в параграф 10.11. Комисията въведе цялостна стратегия за последващ контрол, насочена към съществено намаляване на процента на грешки. — искания за възстановяване на разходи, които са извършени извън допустимия период; — Комисията е съгласна с тази констатация, която е свързана със специфичния риск, посочен от Палатата в параграф 10.11. Комисията въведе цялостна стратегия за последващ контрол, насочена към съществено намаляване на процента на грешки. — включване на различни недопустими разходи (напр. разходи, направени от трета страна) или несъществуващи разходи; — В два от проектите, при които са наблюдавани грешки, бенефициентите на безвъзмездните средства от Комисията са били МСП със сложна юридическа структура. Въпреки че не са били налице договори за работа, са представени доказателства за договорни отношения между бенефициента и лицата, извършващи работата. — неправилно изчисляване от страна на Комисията на окончателния размер на безвъзмездните средства. — Мерките за контрол в Комисията са разработени с цел да не се допускат такъв тип ситуации. 10.14. 38 % от грешките (5 от общо 13), всичките класифицирани като други критерии за съответствие, засягат областта на политика 20 — Търговия, и се дължат на липсата на някои документи, които представляват част от процедурите по възлагане на поръчки. Това е следвало да бъде установено от системите за управление и контрол на Комисията. 10.14. Комисията приема констатациите на Палатата, но обръща внимание на факта, че повечето от грешките, отбелязани от Палатата, се отнасят за процедури по възлагане на поръчки, проведени през 2004 г. или 2005 г. Оттогава процедурите са значително по-стриктни и Комисията не очаква тези грешки да се повторят. Тази положителна оценка получи потвърждение при неотдавнашния одит на процедури по възлагане на поръчки в ГД „Търговия“, проведен от структурата за вътрешен одит. Ефективност на системите 10.15. Комисията въведе различни проверки с оглед да намали риска от извършване на неправомерни плащания. Основните от тях са: — предварителни документни проверки на исканията за плащане; — одиторска заверка на декларациите за разходи по проекти; и — последващи проверки на извадка от бенефициенти на междинни и крайни плащания. 10.16. Резултатите от извършената от Палатата оценка на ефективността на системите за управление и контрол са обобщени в част 2 на приложение 10.1 . Оценката е съсредоточена върху три области на политика, които отразяват почти всички плащания в извадката от 2008 г. 10.16. Комисията счита, че предварителните проверки на плащанията са ефективни. Слабостите, наблюдавани от Палатата, свързани с отбелязването на полета в контролните списъци, нямат съществено въздействие върху ефективността на системите за управление и контрол (вж. също параграф 10.19). Предварителни документни проверки на исканията за плащане 10.17. Целта на предварителните документни проверки е да се установи дали операцията е извършена по законосъобразен и редовен начин и дали е спазен принципът на добро финансово управление. Те имат за цел също така да гарантират, че преди извършване на плащането всички задачи са изпълнени правилно и в съответствие с изискванията на договора или на споразумението за отпускане на безвъзмездни средства. 10.18. Палатата извърши оценка на финансовите механизми на генералните дирекции, натоварени с осъществяването на политиката в областите 01 — Икономически и финансови въпроси, 02 — Предприятия, и 20 — Търговия (6). За всяко плащане, подбрано за тези три генерални дирекции от посочената в точка 10.7 извадка от 80 плащания, беше проверено дали процедурите, свързани с финансовите механизми, се прилагат правилно и дали предварителните документни проверки са адекватни. Допълнителната извадка от 120 плащания беше използвана за оценка на ефективността на предварителните проверки по три програми, управлявани от ГД „Предприятия и промишленост“ (7), и 30 плащания, направени от ГД „Търговия“. 10.19. Палатата констатира, че в областта на политика 02 — Предприятия, контролните списъци и изчислителните таблици са използвани наред с други цели и за идентифициране и предотвратяване на грешки в декларациите за разходи. Въпреки това бяха отбелязани следните слабости: 10.19. Комисията е убедена, че наличните системи за контрол са пропорционални и ефективни от гледна точка на разходите, както и че контролните списъци са много важен инструмент за обработване на операциите. Отбелязаните слабости не засягат по никакъв начин последователното прилагане на финансовия механизъм и адекватността на предварителните документни проверки. Контролните списъци не са самоцел. Тяхната основна цел е да се гарантира, че всички необходими проверки са извършени. — не винаги са предоставени достатъчно подробности относно контролите, извършвани от отговарящите за предварителните проверки служители (8); — Всички проверки са пропорционални и съответстват на законността и редовността на операцията. Оценката на Палатата засяга: i) контролни списъци, в които вторият отговарящ за проверката служител само се е подписал, без да отбележи конкретни полета и ii) пет случая, при които Палатата е преценила, че полета са били отбелязани погрешно. Комисията не счита, че някоя от тези констатации има съществено въздействие върху ефективността на системите за управление и контрол. По-специално: i) За изготвянето на контролните списъци отговаря оправомощеният разпоредител с бюджетни кредити. Подписът на отговарящия за проверката служител потвърждава, че проверките са извършени. Изготвянето на контролни списъци, в които с отбелязване на полета или с подпис се потвърждава извършването на контроли не оказва въздействие върху ефективността на предварителния контрол. ii) В някои случаи отбелязването на полетата в контролните списъци може и да не е било правилно, но нищо освен тази формалност без финансов ефект не доказва, че проверките на са били извършени коректно. Освен това на всички служители, участващи в работния поток, беше напомнено да следят за това всички контролни списъци да са изцяло попълнени след извършването на проверки. — контролният списък, използван за проверка на предоставените от бенефициентите външни одиторски заверки, не включват кратко описание на дейността, осъществена във връзка с всяка проверена заверка; и — Одитните заверки за всеки партньор, обвързан по договор, са вече включени в документацията за предварителната проверка. Контролният списък, използван за преглед на одитната заверка, обобщава извършените проверки. За изготвянето на контролните списъци, съответстващи на съществуващото ниво на риск, отговаря оправомощеният разпоредител с бюджетни кредити. Комисията не счита, че от гледна точка на разходите не е оправдано наличието на отделен контролен списък за всяка одитната заверка. — два случая, в които недостатъчните предварителни проверки, извършени във връзка с прехвърлянето на средства към агенция на ЕС, са довели до финансови корекции на по-късен етап. — Мерките за контрол в Комисията са разработени с цел такъв тип ситуации да бъдат избегнати във възможно най-голяма степен. При единия от двата случая грешката беше открита незабавно след плащането, което свидетелства за наличието на достатъчен контрол, гарантиращ адекватна контролна среда. Бяха приети корективни мерки преди Палатата да започне анализ на документацията. Не съществуваше финансов риск, тъй като това бяха предварителни плащания и агенциите на ЕС възстановяват всяка година предоставените им суми, надхвърлящи извършените разходи. 10.20. Палатата отбеляза също така, че 30 % от плащанията по две програми (9)са били направени след крайния срок, посочен в правилата за прилагане. В рамките на третата проверена програма не са отбелязани закъснения. 10.20. Комисията значително ограничи закъсненията по плащанията и продължава да работи за допълнителното им ограничаване. Плащанията от извадката, на която се позовава Палатата, са извършени от ГД „Предприятия и промишленост“, която през първата половина на 2009 г. отново отбеляза явно подобрение (забавени са само 6 % от плащанията) в сравнение с резултатите от 2008 г. (забавени са 13 %) и 2007 г. (забавени са 34 %). Това постижение стана възможно единствено благодарение на осъществяването на широк кръг мерки, включващи по-ясни и изцяло преразгледани процедури, ефикасен предварителен контрол и опростен работен поток. 10.21. В областите на политика 01 — Икономически и финансови въпроси, и 20 — Търговия, не бяха констатирани съществени слабости в предварителните документни проверки по отношение на предоставените безвъзмездни средства и извършените плащания. Одиторска заверка на декларациите за разходи по проекти 10.22. В случай на декларации за разходи, надвишаващи определен праг, член 180 от правилата за прилагане (10)изисква заверка от правоспособен одитор, с която да се потвърди точността, действителността и допустимостта на декларираните разходи. Тези одиторски заверки представляват ключов контрол за Комисията по отношение на проектите, финансирани в рамките на област на политика 02 — Предприятия. 10.23. Палатата съпостави резултатите от извършения от нея одит със заверката на одитираните на ниво бенефициент плащания. В 71 % от случаите (5 от 7), за които правоспособният одитор е изразил становище без резерви, Палатата е открила количествено измерими грешки (11). По-голямата част от тези проекти са финансирани по 6РП. Тази констатация потвърждава резултатите от предходната година (12), както и тези от глава 7, и показва, че одиторските заверки са само частично надеждни. 10.23. Комисията споделя безпокойството на Палатата във връзка с точността на одитните заверки по РП6, които не предоставят в пълна степен допълнителната увереност, очаквана първоначално по отношение на законността и редовността на разходните декларации. Ясно е обаче, че този инструмент има огромен принос за предотвратяването и ранното коригиране на грешки, водейки до съществено намаляване на процентите на грешка при РП6 спрямо РП5. Последващи проверки 10.24. Генералните дирекции, натоварени с осъществяването на политика в областите 01 — Икономически и финансови въпроси, и 02 — Предприятия, са въвели последващи проверки най-вече поради големия брой плащания. 10.24. Що се отнася до генералната дирекция, отговаряща за изпълнението в област на политиката 02 — Предприятия, функциите по осъществяване на последващ контрол бяха въведени, тъй като представляват необходим елемент на интегрираната рамка за вътрешен контрол, ако съществена част от разходите се основават на безвъзмездни средства в областта на изследванията. 10.25. По отношение на областта на политика 01 — Икономически и финансови въпроси, Палатата констатира, че за 2008 г. не е изготвена работна програма за последващите проверки. По-голямата част от ресурсите, използвани при последващите проверки, са били предназначени само за една специфична, но въпреки това важна проверка. Вследствие на това се наблюдава натрупване на проверки, които предстои да бъдат извършени. 10.25. Част от изостаналите проверки бяха приключени през 2008 г., а останалите следва да бъдат приключени през 2009 г. Бъдещите приоритети бяха определени в преразгледаната работна програма, приета от управителния съвет за вътрешен контрол на ГД „Икономически и финансови въпроси“ през юли 2007 г. Първият приоритет обхваща проверките по изискванията за „допълняемост“ по SME Guarantee Facility за големи суми. В преразгледаната работна програма беше подчертано, че не е сигурно кога проверките ще бъдат осъществени. В края на 2007 г. извършването на тези изключително важни проверки все още предстоеше по различни причини, свързани със сложността на конкретните въпроси. Съответно тъй като приоритетите, определени през юли 2007 г., бяха все още актуални, съгласуваната стратегия допълни програмата от 2007 г. Що се отнася до изоставането, специфичният контрол, на който се позовава Палатата, беше изключително важен и доведе до значителни подобрения в интегрираната структура за контрол за бъдещата програма-продължение. Във връзка с проучванията сред бизнеса и потребителите и програмата PRINCE беше извършена допълнителна работа по контрол. 10.26. По отношение на областта на политика 02 — Предприятия, основният елемент на системата за управление и контрол на разходите за изследвания представлява нейната програма за последващи (тоест след възстановяване на разходите) финансови одити на ниво бенефициенти. Одитите се извършват от одитори на Комисията и от външни одиторски фирми под надзора на Комисията. Целта на последващите одити е откриване и коригиране на грешки, които не са били избегнати или не са открити при предишни проверки. В точки 7.28—7.34 от глава 7 Палатата разглежда последващите одити на проекти, финансирани по 6РП. Заключения и препоръки Заключения 10.27. Въз основа на извършената одитна дейност Палатата заключава, че с изключение на плащанията, направени по Шестата рамкова програма за изследвания и технологично развитие (6РП) (13), плащанията в областта на политика „Икономически и финансови въпроси“ за годината, приключила на 31 декември 2008 г., не са засегнати от съществени грешки. 10.27. Тъй като РП6 съставлява само 8 % от плащанията (вж. таблица 10.2 Основни програми на групата от политики „Икономически и финансови въпроси“) Комисията счита, че общият процент на грешка при операциите в тази област на политиката като цяло не е съществен. Що се отнася до плащанията по РП6 констатациите и заключенията на Палатата в тази глава са подобни на тези в глава 7. 10.28. Палатата провери три системи за управление и контрол в областта на политика „Икономически и финансови въпроси“. Две от тях са оценени като ефективни, а третата само като частично ефективна (14)за гарантиране на законосъобразността и редовността на плащанията. 10.28. Комисията счита, че съществуващите системи за контрол са адекватни и че контролните списъци допринасят за изключително важния контрол при обработването на операциите. Отбелязаните слабости не засягат последователното прилагане на финансовия механизъм и адекватността на предварителните документни проверки. Препоръки 10.29. Комисията следва да засили своите действия с оглед намаляване на грешките от заявяване на недопустими разходи в декларацията за разходи на бенефициентите на Шеста и Седма рамкова програма за изследвания и технологично развитие. 10.29. Комисията ще провери какво още може да се направи за намаляване на грешките, като отчита съотношението между разходите и ползите. По принцип Комисията е съгласна, че като цяло съществува нужда от по-задълбочена работа и отправя искане към законодателя да подкрепи съответните изменения в правното основание, които биха били необходими за подготовката на Осмата рамкова програма. С РП7 вече беше въведено значимо опростяване в редица отношения, като Комисията продължава да работи върху опростяването на системата за възстановяване на разходи. 10.30. Две от основните причини за грешки в декларациите за разходи са: а) системното неразбиране от страна на бенефициентите на правилата за допустимост и б) практиката тези правила да не се прилагат стриктно. В тази връзка Комисията следва: 10.30. Комисията не е в състояние да установи много от грешките, допуснати от бенефициентите, преди извършването на плащанията. За преодоляване на тази ситуация Комисията осъществява стратегия за последващ контрол, целяща гарантиране на законността и редовността на плащанията на многогодишна основа. Тя се базира на системно разкриване и коригиране на всички грешки, които не са били установени преди извършване на плащането. Това се постига с по-големи усилия в последващия одит, който е ключов елемент на стратегията за контрол, и чрез възстановяване на сумите, за които е установено, че са надплатени на одитираните бенефициенти. — да положи повече усилия за повишаване на информираността на бенефициентите по отношение на правилата за допустимост; и — Ще бъдат предприети допълнителни стъпки за информиране на бенефициентите и заверяващите одитори относно изискването за използване на действителни разходи и за представяне подкрепяща документация за доказване на заявените разходи, както и за често срещани грешки. — активно да разпространява сред заверяващите одитори типология на най-често срещаните грешки с цел повишаване на информираността им и подобряване на нивото на надеждност на одиторските заверки. — При откриване на съществени грешки в одитни заверки на заверяващите одитори се изпраща писмо с правилните суми и методология и те се приканват да имат това предвид при следващи заверки. Предвид факта, че бенефициентите са свободни да си изберат заверяващ одиторq Комисията ще напомни на бенефициентите в писмен вид за необходимостта да информират своите заверяващи одитори относно специфичните правила и наредби, които ръководят допустимостта на разходите по програмите за изследвания, и относно информацията, която е на разположение в CORDIS за най-често срещаните грешки. 10.31. Освен това Комисията следва да усъвършенства прилагането на системите за управление и контрол, по-специално като подобри в още по-голяма степен качеството на предварителните процедури. 10.31. Комисията счита, че системите за управление и контрол са адекватни, ефективни от гледна точка на разходите и стриктно прилагани. РЕЗУЛТАТИ ОТ ОДИТА НА ГАРАНЦИОННИЯ ФОНД ЗА ВЪНШНИ ДЕЙНОСТИ 10.32. Целта на Гаранционния фонд за външни дейности (15)(наричан по-долу „Фондът“), който гарантира заеми за трети държави, е да компенсира кредиторите на Общността (16)в случай на неизпълнение на задължения по заеми от страна на бенефициентите и да избегне директно натоварване на бюджета на Общността. Административното управление на Фонда се осъществява от генерална дирекция „Икономически и финансови въпроси“, а Европейската инвестиционна банка (ЕИБ) е отговорна за неговото финансово управление. 10.33. Към 31 декември 2008 г. средствата на Фонда възлизат общо на 1 091 милиона евро в сравнение с 1 152 милиона евро към 31 декември 2007 г. Намаляването на общия размер на ресурсите се дължи най-вече на възстановяване на 126 милиона евро от Фонда към общия бюджет на Общността. Това връщане на средства се дължи на факта, че стойността на Фонда към 31 декември 2006 г. е по-голяма от предвидената за него целева сума (17). Към Фонда не са отправени искания за активиране на гаранции през годината, предмет на одита. 10.34. ЕИБ и Комисията прилагат референтен индекс за проверка на годишния резултат от изпълнението на Фонда. Доходността на портфейла на Фонда за 2008 г. достига 6,4 %, а референтният индекс е 7,5 %. ЕИБ счита, че относителното неизпълнение от 1,1 % се дължи на факта, че финансовите инструменти, включени в референтния индекс, са били по-малко засегнати от финансовата криза. 10.35. Палатата идентифицира слабости в проверките от страна на ГД „Икономически и финансови въпроси“ по отношение на инвестиционните ограничения, предвидени в споразумението за управление. Въпреки това в разгледаните случаи не е имало отражение върху резултатите от проверките за съответствие. 10.35. ГД „Икономически и финансови въпроси“ осъществява редовни проверки за това дали се спазват ограниченията на инвестициите, предвидени в споразумението за управление. Те показаха, че инвестициите съответстват на ограниченията на инвестициите, предвидени в споразумението. След одита на Палатата беше въведен допълнителен контрол за повишаване на съответствието дори по несъществени въпроси извън ограниченията, предвидени в споразумението за управление. 10.36. Като цяло Палатата счита, че управлението на Гаранционния фонд през 2008 г. е задоволително и са взети подходящи мерки за наблюдение на въздействието на финансовата криза върху портфейла на Фонда. РЕЗУЛТАТИ ОТ ОДИТА НА ЕОВС В ЛИКВИДАЦИЯ 10.37. След изтичането на срока на действие на Договора за създаване на Европейската общност за въглища и стомана на 23 юли 2002 г. активите и пасивите на ЕОВС бяха прехвърлени на Европейската общност (18). Нетната стойност на имуществото на организацията, наричана ЕОВС в ликвидация, се разпределя за изследвания в областта на въглищната и стоманената индустрия. 10.38. Към 31 декември 2008 г. активите на ЕОВС в ликвидация възлизат на общо 2 045 милиона евро, съпоставено с 2 152 милиона евро към 31 декември 2007 г. Нетната загуба за 2008 г. е 14,8 милиона евро, съпоставено с нетна печалба от 5,3 милиона евро през 2007 г. Нетната загуба се дължи най-вече на загуба в справедливата стойност на финансовите деривати, използвани за обезпечаване на финансовите операции на ЕОВС в ликвидация. 10.38. Нетната загуба от деривати представлява основно счетоводна загуба при валутнообменна суапова операция (EUR/GBP), която послужи за обезпечаване на валутна позиция по заем, сключен от ЕОВС преди повече от 19 години. Суаповият договор, за който става въпрос, изтече на 13 март 2009 г. , като от тази операция по обезпечаване не произтече действителна загуба. В счетоводните документи на ЕОВС в ликвидация няма други суапови операции. 10.39. Нетните приходи от инвестициите на ЕОВС в ликвидация, реализирани през 2008 г., възлизат на 56 милиона евро и ще бъдат предоставени на бюджета на Общността за финансиране на изследователски проекти в областта на въглищата и стоманата. Палатата отбеляза, че към 31 декември 2008 г. неизползваните средства, събрани в бюджета за финансиране на изследвания в областта на въглищата и стоманата, възлизат на 235 милиона евро (19). 10.39. Програмата за изследвания, финансирана от Изследователския фонд за въглища и стомана на ГД „Изследвания“, се използва изключително за изследвания извън обхвата на рамковата програма в сектори, свързани с въгледобивната и стоманодобивната промишленост, съгласно правното основание (протоколът, приложен към Договора за създаване на Европейската общност, и актове, приети впоследствие въз основа на това правно основание). Сумата от 235 млн. EUR включва: — от една страна, заделени средства за 2010 г. (56 млн. EUR ) и заделени средства за 2009 г., за които още не са поети ангажименти, а — от друга страна, неизплатени суми по договори от 2003 г. насам (започването на програмата за изследвания на Изследователския фонд за въглища и стомана), по които закриването на сметките все още не е приключило. 10.40. Доходността на портфейла на ЕОВС в ликвидация е 5,4 % за 2008 г., докато референтният индекс, използван от ЕОВС в ликвидация, е 7,4 %. Относителното неизпълнение от 2 % се дължи най-вече на по-ниската доходност на облигациите на новите държави-членки на ЕС, които не са включени в референтния индекс. 10.40. Портфолиото на ЕОВС в ликвидация отделя част от инвестициите си за ценни книжа, емитирани от новите държави-членки, с цел подобряване на диверсификацията и визиране на допълнителна възвръщаемост в дългосрочен план. Финансовата криза (която започна през юли 2007 г. и се задълбочи през 2008 г.) доведе до процес на оттегляне към качество/ликвидност, което беше основен двигател за относителната ефективност през този период. При този процес ценните книжа, емитирани от новите държави-членки (възприемани от пазара като по-малко ликвидни и сигурни от тези на „основни“ емитенти като Германия и Франция), претърпяха тежък удар. Портфолиото на ЕОВС в ликвидация обаче отбеляза сравнително добри резултати по отношение на абсолютната възвръщаемост, въпреки финансовата криза, като записа трети най-добър резултат в абсолютна стойност от момента, в който започва измерването на резултатите: + 5,4 %, резултат, по-нисък единствено от този през 2002 г. (+ 6,3 %) и 2004 г. (+ 5,8 %). 10.41. Приключването на финансовите операции на ЕОВС в ликвидация продължава в съответствие със законодателството в тази област, включително с многогодишните финансови указания. Палатата отбеляза, че са взети подходящи мерки за наблюдение на отражението на финансовата криза върху активите на ЕОВС в ликвидация. ПРОСЛЕДЯВАНЕ НА ПРЕДИШНИ КОНСТАТАЦИИ И ОЦЕНКИ 10.42. Вж. приложение 10.2.

(1) Европейският инвестиционен фонд е специализираната институция на Общността за предоставяне на рисков капитал и гаранционни инструменти за МСП. Тези програми се управляват от ЕИФ в рамките на „фидуциарни споразумения и споразумения за управление“.

(2) Най-вече авансови средства за 7РП и междинни и крайни плащания за 6РП.

(3) С оглед изпълнението на програмите се прехвърлят средства от общия бюджет към доверителни сметки, поддържани от ЕИФ за обезпечаване на евентуални бъдещи плащания.

(4) Това споразумение за отпускане на безвъзмездни средства предоставя общностно подпомагане на проекта „Better regulation in Europe and OECD assessment of the regulatory capacity in 15 Member States“ (По-добро законотворчество в Европа и оценка на ОИСР на регулаторния капацитет в 15 държави-членки).

(5) Вж. резервата от декларацията на оторизиращия разпоредител с бюджетни кредити, действащ като оправомощено лице, в годишния доклад за дейността за 2008 г. на ГД „Предприятия и промишленост“, изразена относно процента остатъчни грешки във връзка с точността на заявленията за разходи в рамките на предоставените по 6РП безвъзмездни средства.

(6) Одитът се ограничи до двете генерални дирекции, работещи в най-големите области на политика, и една генерална дирекция, работеща в една от по-малките области на политика.

(7) Трите програми, управлявани от ГД „Предприятия и промишленост“, представляват безвъзмездни средства, отпуснати в рамките на 6РП, свързване на предприятия в мрежа по програма MAP и безвъзмездни средства, отпуснати за стандартизиране и сближаване на законодателствата.

(8) Например при плащанията по програмата за стандартизиране и сближаване на законодателствата използваният контролен списък не е съдържал данни за дейността, извършена от отговорния за предварителната проверка служител. При плащанията по 6РП проверките са били отбелязани като реализирани, въпреки че въз основа на наличната информация не е възможно те да са били извършени.

(9) Двете програми са 6РП и стандартизиране и сближаване на законодателствата.

(10) Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности, изменен (ОВ L 357, 31.12.2002 г., стр. 1).

(11) Грешките включват неправилно изчисляване на допустимите разходи (напр. завишаване на декларираните разходи за персонал) и деклариране на недопустими разходи (напр. разходи, за които не са представени фактури). Тези грешки е трябвало да бъдат открити от правоспособните одитори.

(12) Вж. годишния доклад за финансовата 2007 година, точки 10.27—10.30 (ОВ C 286, 10.11.2008 г.).

(13) Плащанията по Шестата рамкова програма за изследвания и технологично развитие представляват почти 8 % от общите разходи за дейността тази област на политиката.

(14) Това се дължи най-вече на системите за управление и контрол на Шестата рамкова програма за изследвания и технологично развитие.

(15) Регламент (ЕО, Евратом) № 2728/94 на Съвета от 31 октомври 1994 г. относно създаване на Гаранционен фонд за външни дейности (ОВ L 293, 12.11.1994 г., стр. 1), последно изменен с Регламент (ЕО, Евратом) № 89/2007 (ОВ L 22, 31.1.2007 г., стр. 1).

(16) Основно ЕИБ, но също и отпусканите от Евратом външни заеми, както и заеми от ЕО на трети страни в рамките на макрофинансовото подпомагане (МФП).

(17) Целевата сума е фиксирана на 9 % от неизплатените заеми към трети страни, които са предоставени безвъзмездно или са гарантирани от Общността, плюс неизплатената дължима лихва. Регламент (ЕО, Евратом) № 89/2007 постановява, че излишъкът между целевата сума и стойността на нетните активи на Фонда в годината n–1 следва да се изплати в общия бюджет на Европейския съюз за годината n+1.

(18) Протокол относно финансовите последици от изтичането на Договора за създаване на ЕОВС и относно Изследователския фонд за въглища и стомана (ОВ C 80, 10.3.2001 г., стр. 67).

(19) Включително отпуснатите за тази област 52 милиона евро за 2009 г. и 54 милиона евро за 2010 г.

(20) Одитът на административните разходи е представен в глава 11.

(21) Двете агенции на ЕС са Европейската агенция по химикалите (ECHA) и Европейската агенция по лекарствата (EMEA). Палатата издава годишни одитни доклади за тези две агенции.

ПРИЛОЖЕНИЕ 10.1 ЧАСТ 1: ОСНОВНИ ХАРАКТЕРИСТИКИ НА ПРОВЕРЕНАТА ИЗВАДКА ОТ ОПЕРАЦИИ 1.1 — Размер на извадкат Година Брой проверени операции 2008 80 2007 55

1.2 — Структура на извадката Процент на проверените операции, които представляват 2008 г. 2007 г. Икономически и финансови въпроси Предприятия Конкуренция Вътрешен пазар Търговия Общо Окончателни/междинни плащания 35 % 16 % 1 % 0 % 4 % 56 % 72 % Авансови плащания 0 % 44 % 0 % 0 % 0 % 44 % 27 % Общо 35 % 60 % 1 % 0 % 4 % 100 % 100 %

1.3 — Честота и вероятно отражение на грешките Грешки 2008 г. 2007 г. Икономически и финансови въпроси, Търговия, Конкуренция и Вътрешен пазар Предприятия Общо Честота на проверените операции, засегнати от грешки 9 % {3} 17 % {8} 14 % {11} 7 % {4} Честота на количествено измеримите грешки 0 % {0} 88 % {7} 54 % {7} 43 % {3} Отражение на количествено измеримите грешки: Най-вероятният процент на грешки е (1) N/A между 2 % и 5 % между 2 % и 5 % (2) под 2 %

1.4 — Видове грешки в извадката Процент на грешки в проверените операции по отношение на тяхната 2008 г. 2007 г. Икономически и финансови въпроси, Търговия, Конкуренция и Вътрешен пазар Предприятия Общо Допустимост 0 % 0 75 % 6 46 % 6 29 % 2 Действителност 0 % 0 0 % 0 0 % 0 0 % 0 Точност 0 % 0 12,5 % 1 8 % 1 29 % 2 Друго 100 % 5 12,5 % 1 46 % 6 42 % 3 Общо 100 % 5 100 % 8 100 % 13 100 % 7 ЧАСТ 2: ОБЩА ОЦЕНКА НА СИСТЕМИТЕ ЗА УПРАВЛЕНИЕ И КОНТРОЛ 2.1 — Оценка на избраните системи за управление и контрол Разгледана система Ключов вътрешен контрол (Комисия) Обща оценка Предварителни проверки Одиторска заверка Последващ финансов одит Плащания по област на политика 01 — Икономически и социални въпроси N/A Плащания по област на политика 02 — Предприятия N/A Плащания по област на политика 20 — Търговия N/A N/A Легенда: Ефективна Частично ефективна Неефективна N/A Не се прилага или няма оценка (1) Палатата разграничава три диапазона на най-вероятния процент грешки: под 2 %, между 2 % и 5 %, над 5 %. (2) Една непропорционално голяма част от общия процент грешки се дължи на Шестата рамкова програма за изследвания и технологично развитие (6РП) (вж. точка 10.27). Посочените в скоби числа са абсолютни стойности.